CINE a MA 


O lume este filmul 
iar filmul e o lume 


Record 


Monica Vitti este în apogeul carierei 
sale. După ce a fost actrița «intelectu- 
ală», inspiratoarea filmelor lui Antoni- 
oni, de cităva vreme s-a specializat în 
comedie. Anul acesta, datorită «Fetei 
cu pistolul» de Mario Monicelli, a 
bătut recordul premiilor: «Panglica de 
argint» a criticii italiene, «Globul de 
aur», decernat de Asociaţia presei stră- 
ine din Italia şi Premiul pentru cea mai 
bună actriță de comedie a Italiei. In- 
trebată cum priveşte acest succes, ea 
a răspuns: 

— Aprecierea publicului, după 15 ani 
de cind lucrez în cinematografie, mi se 
pare extrem de importantă pentru că 
pentru prima dată spectatorii italieni isi 
dau votul unei actrițe de comedie. Pină 
acum doar bărbaţii se bucurau la noi de 
acest privilegiu: Sordi, Tognazzi, Man- 
fredi, Gassman. Imi pare bine că deţin 
această prioritate. 


Autocritică 


Publicul de astăzi se duce cu mai multă 
tragere de inimă să vadă un film cu o 
tramă interesantă, decit un film cu mari 
vedete. Constatare (statistică) care a 
făcut ca actori foarte bine «cotati» 
(Michael Caine, Marlon Brando şi chiar 
Liz Taylor) să se afle în impas. lar pe 
Steve Mc Queen să declare: «Nici un 
actor nu merită un onorariu de un 
milion de dolari de film». 


Sinceritate 


Ingmar Bergman, de care religie apar- 
ţineţi ? f 

— De nici una. Imi confectionez sin- 
gur proprii mei îngeri și proprii mei 
demoni. 

Să vorbim atunci putin de filmele Dy. ? 

— Nu le comentez niciodată. De ce 
să stric plăcerea spectatorilor şi exe- 
geților? 

Discutia se cam impotmoleste. Să vor- 
bim despre viaţa Dv. 

— Nu. Niciodată n-o să vorbim de- 
spre viața mea. 

Atunci despre ce să discutăm? 

— Habar n-am. Dv. sînteti plătit să 
scorniti poveşti pe seama mea. Dacă 
nu sînteti în stare, doar n-o să vă con- 
solez eu. 


Menire 


Henry Miller, la 77 de ani. şi-a văzut 
cartea «Tropicul cancerului» transpusă 
pe ecran. Paralel, Robert Snyder îi 
dedică un portret cinematografic în 
care marele scriitor poate fi auzit 
spunînd: 

— De ce ne aflăm pe pămint dacă nu 
să rezolvăm cit mai multe «probleme», 
să aducem pace și bucurie celor din jur 
şi să lăsăm in urma noastră aceasta atit 
de dragă și de «sacră» lume un pic mai 
bună și mai suportabilă decit era atunci 
cind ne-am născut. 


intelepciune 


Producătorul Claude Giraux nu în- 
telege să profite de publicitatea şi 
vilva pe care i le poate aduce o impre- 
jurare ca moartea vedetei sale, Sharon 
Tate. De aceea, el preferă, în dauna 
intereselor sale, să amine premiera 


filmului «12+1» cu un an, cînd pe- 
licula va fi apreciată doar în funcție de 
calitatea ei artistică. Şi asta într-un 
moment în care ceilalți producători 
reprogramează în mare grabă pelicule 
mai vechi în care apare răposata Sha- 
ron Tate, agrementind reclamele cu 
titluri de prost gust, legate de crima 
de la Bel Air. 


Originalitate ? 


Regizorul Roman Polanski rämine 
credincios sie însuși chiar si după ma- 
cabra tragedie familială pe care a tră- 
it-o recent. Viitorul său film, «Ziua 
delfinului», va fi tot un film de sus- 
pense, cu nenumărate scene care să-ți 
îngheţe singele în vine. Se pare chiar 
că Polanski vrea să încerce să bată 
recordul în materie de suspense. Ori- 
cîtă surprindere ar provoca afirmația, 
el declară că suprema lui fericire e să 
bage groază în spectatorii săi. 


Domnul Cinema 


Este fără îndoială una din siluetele 
cele mai familiare ale televiziunii fran- 
ceze. Este în tot cazul una din figurile 
cele mai simpatizate. Pierre Tchernia, 
pentru că despre el e vorba, întruneşte 
unanimitatea popularității. | se spune 
«domnul de la televiziune» sau «Dom- 
nul Cinema». Produce, realizează și 
prezintă filme, regizori, actori, ani- 
mează tot soiul de emisiuni cinemato- 
grafice. 

— Secretul meu? spune Tchernia. Nu 
există. Nu poate fi vorba de o rețetă a 
succesului. Mă incred în instinctul şi 
experiența mea. În această meserie noi 
n-am avut predecesori. Era deci de dato- 
ria noastră să inventăm reguli. Pentru 
mine esenţial este respectul față de 
public. Dacă n-aş avea consideraţie pen- 
tru el, n-aş putea face munca asta; amo- 
rul meu propriu mă impiedică să lucrez 
pentru imbecili. Înseamnă, adică, că tre- 
buie să faci totul cit mai bine cu putinţă. 
Pot să spun că pină acum nu mi-a fost 
niciodată rușine de ce am produs, realizat 
sau prezentat. Pentru că îmi iubesc me- 
seria, o fac cu o mare plăcere și cred că 
acesta este cel mai bun mijloc de a face 
plăcere şi celorlalţi. 


Autenticitate! 


«Hoarda sălbatică» este cel mai vio- 
lent şi mai baroc din toate westernuri- 
le care s-au făcut vreodată. Regizorul 
Sam Peckinpah confirmă spusele celor 
ce afirmă că numai americanii sînt 
capabili să redea acestui gen o viață 
nouă. 

— Toată lumea trişează cu noţiunea 
de violență — spune Peckinpah, mai 
ales in western. Cind primeşti un glonte 
nu mori ca la operă. Singele tîşneşte și 
totul în trup face explozie. Nu este nici 
amuzant şi nici frumos. In «Hoarda 
sălbatică» arăt cu maximum de autenti- 
citate oroarea si cruzimea morții. Vreau 
ca spectatorul să simtă cit mai puternic, 
mai cumplit violența cataclismică, irespon 
sabilă care-l poate cuprinde pe omul 
ce nu se controlează. Singura metodă 
de a condamna violența este de a arăta, 
repet, cu maximum de onestitate, ceea 
ce de obicei se ascunde, acele lucruri 
de care ne este rușine. Trebuie să tratăm 
spectatorii ca pe nişte oameni adulți, 
maturi. 


Ei ş 


i stilul 


Hippy 


Marile star-uri şi-au găsit — pentru 
publicitate — un nou amor exotic: 
indienii. Indienii — fie cei din America, 
fie chiar cei din India — fac ravagii. 
Julie Christie se fotografiază înconju- 
rată de afişe cu «Big Brother» şi alte 
piei-roşii, Marlon Brando pozează di- 
rect în înţelept indian (aşa-numitul 


Ea... hippy d.e.n. 


guru) cu o floare roşie în mînă şi semn 
roşu la frunte. Bon-ton-ul cere printre 
hippies să aibă ca dumnezeu zeul și 
filozofii indieni. Ce cred însă marii si 
autenticii înţelepţi indieni despre fil- 
mele în care joacă — de pildă Julie 
şi Marlon-e o altă poveste. 


EI ...hippy î.e.n. 


Fleur Forsythe 
la Monte-Carlo 


Ea a fost tulburătoarea Fleur Forsythe din serialul de televiziune care ne-a 
lăsat atit de melancolici... De astă dată, Susan Hampshire (împreună cu Tony Curtis) 
se căzneşte să cistige, pe lapovitä şi ninsoare, raliul de la Monte Carlo din anul 
1920, pe o mașină Mercedes, «ultimul tip», în filmul «Ori ajungem la Monte 
Carlo, ori sărim în aer». Se zice c-au sărit în aer... 


Enigmatica Fleur în versiune sportivă 


(Foto Paramount) 


CIDOI AIA 


Er SR 
femeia idea!ă 


Seducătorii... 


O mare revistă americană a puso 
întrebare crucială celor trei mari se- 
ducători ai ecranului, 1) Lee Marvin 
(stilul brutal), 2) James Garner (stilul 
sportiv-elegant) şi 3) Robert Wagner 
(stilul băiat simpatic): Cum trebuie să 
fie femeia ideală? 

Răspunsurile lor : 

1) Să fie la locul ei. 

2) Să fie discretă, frumoasă, inteli- 
gentă. 

3) Să-mi placă mie. 

Exigentele lor şi-au găsit un numitor 
comun în actriţa canadiană Candice 
Bergen, dată de toți trei ca exemplu. 


Si seducătoarea lor 


Ben Quick 
cu sotia 


Parteneri în serialul de televiziune 
«Cotropitorii», Roy Tynnes (faimosul 
Ben Quick din «Lunga vară fierbinte») 
si Lynn Loring sînt sot si soție în viaţa 
de toate zilele. În fotografia noastră ei 


Ben Quick cu Clara visurilor sale. 


se află alături însă pentru a turna o 
scenă din «Călătorie înspre partea cea 
mai îndepărtată a soarelui», un film 
stiintifico-fantastic inspirat de expedi- 
tia navei cosmice Apollo-11. 


O napolitană 
bună la suflet 


Sophia Loren a revenit pe platouri 
după 13 luni de absență ca să turneze 
«Floarea soarelui», în regia lui Vittorio 
De Sica si avîndu-l ca partener pe Mar- 
cello Mastroianni. Ne aflăm astfel în 
faţa trio-ului care a asigurat marele 
succes al filmelor «Căsătorie în stil 
italian» şi «leri, azi, mîine». Reamintim 
că De Sica i-a prilejuit Sophiei să obțină 
premiul Oscar pentru creaţia din «Cioc- 
ciara». Acţiunea din «Floarea soare- 
lui» — al cărui scenarist este Zavattini — 
se desfăsoară la Napoli, Milano și în 
Ucraina, Eroina filmului, o tinără napo- 
litană,pe nume Giovanna. este despăr- 
ţită, a doua zi după nuntă, de soţul ei. 
mobilizat pe frontul din Ucraina. După 
terminarea războiului. Giovanna. care 
după primele scrisori nu mai primise 
nici o veste, pleacă să-şi caute soţul 
atit de aşteptat, sot la care va renunța, 
ca o napolitană bună la suflet, pentru că 
între timp bărbatul ei de-o zi îşi clădise 
o altă familie în Ucraina. Filmările 


au avut loc în Italia si în Uniunea 
Sovietică. 


După 13 luni... 


Nu bea... 
pälävrägeste 


Annie Girardot va fi vedeta celui de 
al treilea film realizat de Michel Audiard 
şi intitulat: «Ea nu bea, nu fumează. 
nu se droghează,dar pälävrägeste». 
(Audiard este faimos ca specialist în 
titlurile supralungi). Pină atunci însă, 
Girardot (care abia a terminat cu Bel- 
mondo «Un bărbat pe placul meu») va 


turna încă două filme: «Clar de pămînt» 
(văzut fără îndoială de pe lună!) si 
«Canibali în Sicilia» de Guy Gilles. 
E un program destul de încărcat chiar 
şi pentru o vedetă. 


Are un singur defect: pălăvrăgește 


Natasa 
în S.U.A. 


...«Aceastã actriță va fi, fără îndoială, 
una din cele mai îndrăgite de public... 
Ea întruchipează bucuria dragostei şi 
prospetimea primăverii...» scria «New 
York Post» după vizita Ludmilei Sa- 
velieva, protagonista filmului «Război 
şi pace», în Statele Unite. 


Natasa '69 


Vedetele 
cîntă 


One-woman-show 


O femeie—15 milioane discuri 


Yves Montand a fost primul «cura- 
jos» care a susținut de unul singur un 
recital întreg. Între timp, tipul de 
spectacol «one-man-show» a devenit 
uzual. Chiar şi «one-woman-show» s-a 
încetățenit. Desigur, nu pot susține 
asemenea spectacole, decit talentele 
plurivalente, cu un suflu deosebit. Prin- 
tre acestea se numără şi cîntãreata 
greacă Nana Muskouri. Ea are 15 
milioane de discuri vindute. Cu ultimul 
ei spectacol la «Olympia» a cucerit pe 
deplin sufragiile publicului parizian. 
A prezentat 30 de cintece. 8 în grecește. 
Orchestra ei, «Atenienii», are patru 
membri. Unul din ei, Georges Petsilas 
— cel din fotografie, cintind la ghitară 
— este soțul Nanei. 


Multe vedete — citeva discuri 


Se pare că furia cintecului a făcut 
ravagii printre vedetele de film. To- 
tuşi vinzarea discurilor merge destul 
de prost: maximum 5 000 de discuri 
vindute de fiecare cîntăreț. lată ordi- 
nea «box-office»-ului vedetelor care 
au imprimat cîntece: 

1. Jeanne Moreau: «Jules si Jim» 

2. Brigitte Bardot: «Harley David- 
son» 

3. Mireille Darc: «Helicopterul» 

4. Christiane Delaroche: «Vals de 
Chopin» 

5. Annie Girardot: «A trăi pentru a 
trăi» 

Urmează de-a valma: Marlene Jobert, 
Valerie Lagrange, Anna Karina, Kiki 
Caron si Elsa Martinelli. 

Exceptie face doar Barbra Streisand, 
ale cărei discuri se vind în jur de 
2 milioane exemplare. 


CINerar ma 


Maurice Chevalier despre: 


Jacques Brel «Mă inspiră. În sensul 
cel mai bun al cuvintului. Diferă total 
de toți profesioniștii pe care i-am 
cunoscut». 

Catherine Deneuve «Dacă aș avea 
cu 50 de ani mai puţin, e sigur că m-aș 
îndrăgosti de ea». 

Brigitte Bardot «Mi se propuneo 
emisiune cu ea la televiziunea ameri- 
cană. Mă tem că nu prea ne potrivim». 


* 


Catherine Deneuve turnează din 
nou în regia lui Buñuel. Titlul filmului: 
«Tristana». in ultimele secvenţe, Cathe- 
rine va trebui să schioapete. (Din 
pricina unui accident i s-a amputat un 
picior). 


* 


Brigitte Bardot nu se teme de 
discuţii publice în legătură cu persoana 
ei şi nici de procese. Recent a dat în 
judecată un ziarist care a scris despre 
ea că şi-a făcut o operaţie estetică 
(împotriva ridurilor). 


* 


Anouk Aimeé a dat naştere unei noi 
orientări în moda feminină a anului. 
Cum? Filmul în care joacă, «Justine», 
noua producție «20-th Century Fox» 
care s-a impus în toamna aceasta pe 
ecranele lumii (ecranizarea tulburăto- 
rului roman al lui Lawrence Durrell) 
a inspirat şi moda din acest sezon. 
Colecţiile prezentate în toamna-iarna 
'69—'70 de casa Louis Féraud prezintă 
ansambluri «Harem», «Djellabas». esar- 
fe drapate şi coborite pe frunte, cum 
se poartă în deşert, bijuterii cizelate 
şi încrustate cu smaragde, toate acestea 
în culori a căror gamă cuprinde tonu- 
rile Orientului. 


«LE CINEMA ITALIEN D'ANTONIONI À ROSI» 


Dacă orice istorie cere, prin defi- 
nitie, confortul distantärii, atunci 
ambiția lui Freddy Buache de a 
înscrie traiectoria cu totul recentă 
a cinematografiei italiene, «de la 
Antonioni la Rosi», implică un 
act de temeritate. Pentru că istori- 
cul elveţian de film îşi începe expu- 
nerea de acolo de unde se termină 
îndeobşte retrospectivele consacra- 
te unei cinematografii atît de bogate 
(vezi Lizzani sau Leprohon), adică 
de la opera lui Michelangelo Anto- 
nioni și o continuă pină la cele mai 
noi evoluții ale școlii — sau școlilor! 
— italiene, adică pînă la «Romeo și 
Julietta» al lui Zeffirelli sau «Străi- 
nul» de Visconti. Ai sentimentul că 
apariţia în librării a elegantului volum 


scos de editura La Thiele a izbutit: 


să coincidă cu premiera unora dintre 
filmele comentate în cuprinsul său. 


Henri Colpi, după foarte multă vreme. 
lucrează iar! A început turnările la 
«Fericit ca Ulisse» cu Fernandel, Rellys 
şi Henri Tissot în rolurile principale 
Turnat în regiunea Arles. filmul istori- 
seste povestea unui om şi a unui cal 
Omul este Fernandel si din dragoste 
pentru animalul său ajunge aproape 
să fure. Un amănunt: tot Fernandel a 
fost protagonistul filmului «Vaca și 
prizonierul». 


* 


Georges Lautner se reîntoarce la 
Hollywood şi la filmul «Pe drumul spre 
Salina» cu Mimsy Farmer (vedeta din 
«More»). Rita Hayworth va interpreta 
un rol de mamă. 


* 


John Huston, regizorul, a jucat în mai 
multe filme ca actor. Întrebat de ce, a 


răspuns: «La virsta mea e preferabil 
să ai de lucru». 


* 


Elizabeth Taylor şi Richard Bur- 
ton vor interpreta în 1971, la Toronto. 
«Diavolul şi bunul Dumnezeu». piesa 
lui Jean-Paul Sartre. 


* 


Filmele cele mai scumpe din lume: 
1) «Cleopatra» (1963); 2) «Ben-Hur» 
(1959) si 3) «My Fair Lady» (1962). 


* 


Filmul cel mai lung din lume: «Con- 
ditia umană» al japonezului Masaki 
Kobayashi: 8 ore si 50 minute. 


* 


Filmul cel mai vizionat din lume: 
«Pe aripile vintului» (1939) văzut de 
120 milioane spectatori. 


bibliorama 


Orson Welles (afirmă «Paris Match») 
obişnuieşte să pună o ghicitoare prie- 
tenilor săi: «Cum se poate deosebi o 
muscă femelă de o muscă mascul? 
Răspuns: tuturor mustelor le place să 
se aşeze pe sticlă, numai că femela se 
așează pe oglinzi, iar masculul pe carafa 
de vin». 


În afara 
obiectivului 


“JE E 


După acest sărut a urmat despărțirea. 


e Sophia Loren așteaptă un al 
doilea copil. Inceputul a fost greu... 

e Mia Farrow (fosta soție a lui 
Frank Sinatra) va fi mamă. Tatăl este 
dirijorul orchestrei simfonice londo- 
neze, André Prévin. 


e Audrey Hepburn, care s-a căsă- 
torit de curind cu medicul italian 
Andrea Dotti, va naşte în ianuarie. 
Actriţa a divorţat de Mel Ferrer cu care 
are un băiat. 


Socant şi exemplar, efortul prom- 
ptitudinii nu epuizează totuși cali- 
tățile lucrării. Critic cinematografic 
de recunoscută autoritate nu numai 
în publicaţiile țării sale — Elveţia 
— dar si în cele pariziene, întemeie- 
tor de cinematecă la Lausanne şi 
director al Festivalului de la Locar- 
no, Freddy Buache vädeste în cartea 
sa o largă şi avansată perspectivă a 
unei abordări cu adevărat istorice 
a fenomenului artistic, a unor jude- 
cãti de valoare perene care refuză 
— cu vehementä — capriciile modei 
efemere. Dorinţa de a promova 
numai valorile care i se par sigure 
dă adesea un caracter polemic pagini- 
lor cărţii, în focul căreia autorul îşi 
determină poziția independentă, ex- 
cluzind «prosternarea înfațaunei 
anumite critici pariziene extra- 
ordinar de versatile» şi refuzind 


Sonja Henie 
a murit 


De 9 ori campioană a lumii 


Pe ecran, Sonja Henie n-a apărut de- 
cît în filme surizătoare ca şi chipul ei... 
La 11 ani întrecea pe cele mai celebre 
patinatoare. La 14 ani era campioană a 
lumii, titlu pe care l-a cucerit de 9 ori. 
De trei ori a fost campioană olimpică. 
S-a retras din sport în plină glorie. ca 
Greta Garbo din film. N-a fost nicio- 
dată actriță. Hollywoodul a angajat-o 
ca atracţie scenică. confectionindu-i 
scenarii-pretext. pentru unicele sale 
piruete pe gheață şi slalom-uri pe zăpa- 
dă. De curînd Sonja Henie a murit, la 
56 de ani, de leucemie, în avionul care o 
ducea, în agonie, spre orașul ei natal: 
Oslo. 


cu îndîrjire influenţa «lustrului 
verbal al unor mizgălitori fără 
scrupule, cîini de pază ai celui 
mai respingător dintre confor- 
misme, cel deghizat în noncon- 
formism...» O excelentă organi- 
zare a materialului, excluzind tot 
ceea ce poate fi speculativ și ambiguu, 
o dezvoltare cronologică exactă pe 
autori şi teme fundamentale, pagini 
scrise cu scăpărări de condei, deşi 
fără dorinţa de a epata, fac din 
cartea istoricului de film din Lau- 
sanne un excelent instrument pen- 
tru cinefil, îmbinînd calitățile unui 
«aide mémoire» adus la zi, cu 
farmecul unui interlocutor original 
şi inteligent care — şi asta este 
cel mai important! — nu simulează 
meditaţia, ci gîndeşte cu adevărat... 


T.C. 


In anul 


9 


si-au dat 
concursul 
în paginile 
revistei 
noastre 
următori 


colaboratori: 


Din străinătate 


Asenin Serghei 
Azernikova Elena 
Beylie Claude 
Beretta Vinicio 
Borowczyk Walerian 
Braucourt Guy 
Cervoni Albert 
Darc Mireille 
Demy Jacques 
Gloor Kurt 
Grelier Robert 
Holt Jany 
Kalinova Agnesa 
Kosovac Milutin 
Martin Marcel 
Morales Antonio 
Moret Henry 
Murray Gregor 
Rosenthal Kurt 
Vachek Karel 
Valp Alexandra 


Din tară 


Baranga Aurel 
Bănică Stefan 
Blandiana Ana 
Blaier Andrei 
Bogdan Lucia 
Bostan Elisabeta 
Botez Demostene 
Breban Nicolae 
Bron Simelia 
Brucan Silviu 

Bulcă loana 
Buşulenga Zoe-Dumitrescu 
Calotescu Virgil 
Caranfil T. 

Cassian Nina 
Căliman Călin 
Căprariu Alexandru 
Ceacu Donadi 


Constantinescu Eduard 
Cotescu Octavian 
Crohmălniceanu Ov.S 
Darie lurie 

Esrig David 
Fernoagă Dumitru 
Florian Rola 
Gărdescu lrina 
Georgescu Irina 
Gheorghiu Manuela 
Gîtã Letiţia 
Grigorescu loan 
Havaş Eva 
Herescu Mihai 
Huzum Sergiu 
lacob Mihai 
lonescu Gelu 
lorgulescu Mircea 
losifescu Silvian 
Jalea lon 

Kerim Silvia 

Kivu Dinu 

Littera George 
Lupu Mihail 
Mandric Eugen 
Marcus Manole 
Marinescu Marghit 
Mazilu Dan 
Mereutä lulian 
Mesaros Titus 
Mihäileanu lon 
Mihäilescu Magda 
Mihu lulian 
Miletineanu Gh. 
Mirodan Alexandru 
Munteanu Francisc 
Munteanu Stefan 
Narti Ana Maria 
Nicolaescu Sergiu 
Ogäsanu Virgil 
Ozeranski Dan 
Pacea lon 

Palli Zenaida 
Pellea Amza 
Penciulescu Radu 
Petrescu Irina 


Piersic Florin 
Pircälab lon 


Multumim celor care 
au scris revista, 


celor care 
au tipărit-o 


si celor care 
au citit-o. 
Tuturor le uräm 
fericire! 


Pislaru Margareta 
Popa Magdalena 
Popa Cornel 
Popescu Gopo lon 
Popescu Petru 
Popovici Silvia 
Predescu Ileana 
Puran Aura 
Rîpeanu Bujor 
Saizescu Geo 
Săucan Mircea 
Segal Paula 
Silvestru Valentin 
Sorescu Marin 
Suchianu D.I. 
Stancu Zaharia 
Starck Alexandru 
Stănescu Tudor 
Stiopul Savel 
Stoian Mihai 
Szeles Ana 
“Toma Atanasie 
Täranu Sanda 
Topescu Cristian 
Urşianu Malvina 
Visu lon 
Vitanidis Gheorghe 
Wald Henry 
Zbircea George 


ANUL VII (84) 


revistă lunara 


da cultură 


